ટાઇમ મેનેજમેન્ટ કી છે, આ નાની નાની ટ્રીપ પ્લાન કરવામાં. પહેલા લોકો ટ્રેનની લાંબી મુસાફરી કરીને પ્રવાસ કરતાં. એટલે મોટા ભાગનો સમય તેમાં જ જતો રહેતો. પણ હવે એવુ નથી. આજના યુવાઓ સ્માર્ટ છે. અને સ્માર્ટ રીતે જ પ્રવાસનુ પ્લાનિંગ કરે છે. ટ્રાવેલમાં લાંબો સમય વેડફવાને સ્થાને ડેસ્ટિનેશન પર સમય વધુ મળે તેના પર યંગસ્ટર્સનું ફોકસ વધુ હોય છે. એટલે તેઓ ટ્રેનને સ્થાને કાર લઇને નજીકના સ્થળોએ જવુ વધુ પસંદ કરે છે. એક તો ડેસ્ટિનેશન પર સમય વધુ મળે અને બીજુ એ પણ કે ટ્રેન કે બસ જેવા સાર્વજનિક ટ્રાન્સપોર્ટ વેહિકલ તેના સમય અનુસાર જ આગળ વધે છે જ્યારે પ્રાઇવેટ વેહિકલ હોય તો તમારો સમય સચવાઇ શકે છે. ગણતરી એવી પણ હોય કે, 6થી લઇને 10 કલાક જેટલી મુસાફરી કારમાં આરામથી કરી શકાય અને રાત દરમિયાન આ સમય નીકળી જાય પાછુ જલ્દી ડેસ્ટિનેશન પર પહોંચી જવાય એટલે ત્યાં વધુ સમય મળે. સમયની જ તો છે બધી માયા, અને કેમ નહીં. આફટર ઓલ અત્યારે ઓછા સમયમાં વધુ જીવવાનું છે. તો એક એક સેકંડની ગણતરી થાય જ ને.